CELEX: 32010D0211
Language: sl
Date: 2010-04-07 00:00:00
Title: 2010/211/: Sklep Komisije z dne 7. aprila 2010 o spremembi Odločbe 2008/855/ES glede nadzornih ukrepov za zdravje živali v zvezi s klasično prašičjo kugo v Nemčiji (notificirano pod dokumentarno številko C(2010) 2061) (Besedilo velja za EGP)

9.4.2010   
            
            
               SL
            
            
               Uradni list Evropske unije
            
            
               L 89/25
            
         SKLEP KOMISIJE
   z dne 7. aprila 2010
   o spremembi Odločbe 2008/855/ES glede nadzornih ukrepov za zdravje živali v zvezi s klasično prašičjo kugo v Nemčiji
   (notificirano pod dokumentarno številko C(2010) 2061)
   (Besedilo velja za EGP)
   (2010/211/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede vzpostavitve notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju naslednjega:
   
               (1)
            
            
               Odločba Komisije 2008/855/ES z dne 3. novembra 2008 glede nadzornih ukrepov za zdravje živali v zvezi s klasično prašičjo kugo v nekaterih državah članicah (3) določa nekatere nadzorne ukrepe v zvezi s klasično prašičjo kugo v državah članicah ali njihovih območjih, naštetih v Prilogi k navedeni odločbi.
            
         
               (2)
            
            
               Nemčija je Komisijo obvestila o nedavnih dogodkih v zvezi z navedeno boleznijo pri divjih prašičih na nekaterih območjih v zveznih deželah Severno Porenje-Vestfalija in Porenje-Pfalz.
            
         
               (3)
            
            
               Navedene informacije kažejo, da je bila klasična prašičja kuga pri divjih prašičih na nekaterih območjih v navedenih zveznih deželah izkoreninjena. Zato je treba območja, na katerih so se razmere izboljšale, črtati s seznama v Prilogi k Odločbi 2008/855/ES, ukrepi iz navedene odločbe pa se ne smejo več uporabljati.
            
         
               (4)
            
            
               Zaradi preglednosti zakonodaje Unije je treba celoten del seznama, ki se nanaša na Nemčijo, iz Priloge k Odločbi 2008/855/ES nadomestiti z besedilom iz Priloge k temu sklepu.
            
         
               (5)
            
            
               Odločbo 2008/855/ES je zato treba ustrezno spremeniti.
            
         
               (6)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V Prilogi k Odločbi 2008/855/ES se točka 1 v delu I nadomesti z besedilom iz Priloge k temu sklepu.
   Člen 2
   Ta sklep je naslovljen na države članice.
   
      V Bruslju, 7. aprila 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  UL L 302, 13.11.2008, str. 19.
   
      PRILOGA
      
         „1.   Nemčija
         
         A.   V zvezni deželi Porenje-Pfalz
         
                     (a)
                  
                  
                     Okrožji Altenkirchen in Neuwied.
                  
               
                     (b)
                  
                  
                     V okrožju Westerwald: občine Bad Marienberg, Hachenburg, Ransbach-Baumbach, Rennerod, Selters, Wallmerod in Westerburg, občina Höhr-Grenzhausen, severno od avtoceste A48, občina Montabaur, severno od avtoceste A3, in občina Wirges, severno od avtocest A48 in A3.
                  
               
                     (c)
                  
                  
                     V okrožju Südwestpfalz: občine Thaleischweiler-Fröschen, Waldfischbach-Burgalben, Rodalben in Wallhalben. V okrožju Kaiserslautern: občine Bruchmühlbach-Miesau, južno od avtoceste A6, Kaiserslautern-Süd in Landstuhl.
                  
               
                     (d)
                  
                  
                     Mesto Kaiserslautern, južno od avtoceste A6.
                  
               B.   V zvezni deželi Severno Porenje-Vestfalija
         
                     (a)
                  
                  
                     V okrožju Rhein-Sieg: mesta Bad Honnef, Königswinter, Hennef (Sieg), Sankt Augustin, Niederkassel, Troisdorf, Siegburg in Lohmar ter občine Neunkirchen-Seelscheid, Eitorf, Ruppichteroth, Windeck in Much.
                  
               
                     (b)
                  
                  
                     V okrožju Siegen-Wittgenstein: v občini Kreuztal kraji Krombach, Eichen, Fellinghausen, Osthelden, Junkernhees in Mittelhees, v mestu Siegen kraji Sohlbach, Dillnhütten, Geisweid, Birlenbach, Trupbach, Seelbach, Achenbach, Lindenberg, Rosterberg, Rödgen, Obersdorf, Eisern in Eiserfeld, občine Freudenberg, Neunkirchen in Burbach, v občini Wilnsdorf kraja Rinsdorf in Wilden.
                  
               
                     (c)
                  
                  
                     V okrožju Olpe: v mestu Drolshagen kraji Drolshagen, Lüdespert, Schlade, Hützemert, Feldmannshof, Gipperich, Benolpe, Wormberg, Gelsingen, Husten, Halbhusten, Iseringhausen, Brachtpe, Berlinghausen, Eichen, Heiderhof, Forth in Buchhagen, v mestu Olpe kraji Olpe, Rhode, Saßmicke, Dahl, Friedrichsthal, Thieringhausen, Günsen, Altenkleusheim, Rhonard, Stachelau, Lütringhausen in Rüblinghausen, občina Wenden.
                  
               
                     (d)
                  
                  
                     V okrožju Märkische: mesta Halver, Kierspe in Meinerzhagen.
                  
               
                     (e)
                  
                  
                     V mestu Remscheid kraji Halle, Lusebusch, Hackenberg, Dörper Höhe, Niederlangenbach, Durchsholz, Nagelsberg, Kleebach, Niederfeldbach, Endringhausen, Lennep, Westerholt, Grenzwall, Birgden, Schneppendahl, Oberfeldbach, Hasenberg, Lüdorf, Engelsburg, Forsten, Oberlangenbach, Niederlangenbach, Karlsruhe, Sonnenschein, Buchholzen, Bornefeld in Bergisch Born.
                  
               
                     (f)
                  
                  
                     V mestih Köln in Bonn okrožja na desnem bregu reke Ren.
                  
               
                     (g)
                  
                  
                     Mesto Leverkusen.
                  
               
                     (h)
                  
                  
                     Okrožje Rheinisch-Bergische.
                  
               
                     (i)
                  
                  
                     Okrožje Oberbergische.“